Občina Osilnica

Osilnica 11

1337 Osilnica

Osilnica, 3.9.2019

Otroci za otroke na »**teku Petra Klepca**«

Spoštovani!

 V naši najmanjši občini (po št. prebivalcev) imamo 2. najmanjšo podružnično šolo v Sloveniji. Od 1. do 4. razreda šolo obiskuje 5 otrok. Za naš kraj je šola izrednega pomena, saj s šolo živi kraj ter predstavlja center kulturnega in izobraževalnega dogajanja.

Naši otroci izvajajo pouk športne vzgoje v večnamenski dvorani, ki si jo delimo vsi prebivalci naše občine. Uporabljamo jo za kulturne prireditve, izobraževanja, sestanke in razgibavanje starejših. Igrišče za šolo pa je prav tako namenjeno vsem prebivalcem 19 vasi in turistom, ki si želijo aktivnega življenja. Želimo si, da so naši otroci čim več zunaj, da imajo možnost izkusiti vse športe, ki jih imajo na voljo drugi osnovnošolci.

V letošnjem letu smo se odločili organizirati dobrodelni tek za otroke podružnične šole Osilnica. Prireditev bomo izvedli 1. 10. 2019, ob 10. uri v Osilnici. Prireditev bo medijsko podprta, objavili bomo vse sponzorje.

Naši otroci nimajo primerno opremljene dvorane za telovadbo, zunanje igrišče pa je potrebno temeljite obnove.

S prireditvijo si želimo pridobiti sredstva za obnovo zunanjega igrišča, nakup igral in športne opreme za pouk v dvorani.

Veseli bomo tako denarnega nakazila kot športnih rekvizitov npr. zaščitne ograje za zunanje igrišče, zunanja igrala, opreme za odbojko, košarko, badminton, nogomet, rokomet, šolski letvenik, plezalno steno, koze, male skrinje, konzolni drog, odrivne deske, vrvice za skok v višino, žoge za različne športe.

Prosimo, da nas o svoji odločitvi obvestite na tel. 01/8941 505, ali po e-pošti obcina@osilnica.si.

Že v naprej se zahvaljujemo za vašo pomoč in vas lepo pozdravljamo iz dežele Petra Klepca.

Tina Južnič, učiteljica Alenka Kovač, županja